Фальклорныя фестывалі такога кшталту праводзяцца ў розных кутках Еўропы. Прадстаўнікі многіх краін і культур з’язджаюцца ў адно месца, каб пазнаёміцца, абмяняцца вопытам, наладзіць стасункі. Мы вельмі задаволены, што нам пашчасціла пабываць на адным з іх і паказаць сваю багатую беларускую фальклорную спадчыну. Гэта каштоўны вопыт для любога фальклорнага калектыву.